fi en fi en fi fi fi fi en fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi wuu en fi fi fi en en fi fi fi fi fi nb fi es fi fi en fi fi fi fi fi fi fi nb fi fi fi fi fi nb fi fi fi fi fi fi fi fi fi fi fi fi fi es fi fi fi pt fi fi fi es fi fi fi fi fi fi pt fi fi fi fi fi fi fi fi fi fi es fi fi pt fi fi fi fi fi fi en fi fi fi fi fi fi fi fi fi fi fi fi fi fi pt fi fi fi fi fi pl fi fi nb fi fi fi fi fi fi fi fi fi fi fi fi fi fi fi fi es es en es fi fi
Aihe: Divotit paikalleen. Miksi? - Golfpiste.com
4.–11.10. - Live Scoring - Seuraa suomalaisten menestystä
DP World TourOpen de EspañaMikko Korhonen, Sami VälimäkiChallenge TourBritish ChallengeOliver Lindell, Lauri RuuskaPGA TourShriners Children's OpenLPGA TourLPGA Mediheal ChampionshipMatilda Castren, Sanna Nuutinen
Nordic LeagueRace to HimmerLandAntti Ahokas, Niclas Hellberg, Juuso KahlosAlps TourGrand FinalEemil AlajärviPro Golf TourKarsintaturnausMatias Rantala
Etusivu › Foorumit › Yleistä › Divotit paikalleen. Miksi?
Esillä 15 viestiä, 1 - 15 (kaikkiaan 15)
9.1.2012 08:55:00 #186410 Ilmoita asiaton viesti
Divottien korjaamisesta on ollut useaan kertaan täällä keskustelua ja varmaan sen syystäkin, mutta ei nyt oikein osunut haulla silmään. Minulle ei ole oikein koskaan selvinnyt miksi divotit pistetään takaisin paikalleen.     -Joku on sitä mieltä että se irti lyöty paakku kasvaa takaisin paikalleen. Tämä ei kuulosta oikein uskottavalta. Eri lähteiden mukaan vain hyvin pieni osa, jos sekään, juurtuu takaisin.    -Yksi syy on, että muut ei joutuisi lyömään montusta. Tähän voisin itse uskoa.    -Yhtenä vaihtoehtona olen kuullut teorian jonka mukaan takaisin painettu divotti pitäisi alla olevan maan kosteana ja edistäisi näin uuden nurmen kasvua.    Niin tai näin, ihan tarkkaa syytä en tiedä. Lähinnä ajatus tuli mieleen johtuen siitä, että esim. tunnin mittaisen wedgetreenin aikana sitä kaivaa rangenurmesta kohtuullisen määrän nurmen pintaa. Olisiko nämä hyvä koittaa paikata irti lyödyillä palasilla, vai antaa vaan uuden nurmen kasvaa. Lähinnä kentänhoidollisesta näkökulmasta kiinnostaa onko divotin takaisin asettamisesta mitään hyötyä. Esim Tilander kolumnissaan kirjoittaa 2007 näin. Mitä kisoja on tullut seurattua niin hyvin usein tosiaan näkee ainoastaan kuopan reunoja poljettavan tasaiseksi.
9.1.2012 12:21:00 #430103 Ilmoita asiaton viesti
Väylillä osa divoista kyllä kasvaa takaisin kiinni. Korjaantumista se nopeuttaa juuri kuten arvelitkin säilyttämällä kosteutta, jolloin uudistuminen lähtee katkenneista rönsyistä ja juurista liikkeelle.
Mielestäni divotteja ei tule asetella tiillä eikä harjoitustiillä. Paikalleen laitettu divotti saattaa pyörähtää jalan alla. Nämä alueet paikataan muulla tavoin.
Tuo monttuteoria on myös totta, joten kentällä niin väylillä kuin raffeissakin tulisi divotit aina laittaa huolella takaisin.
Divotit aina paikalleen väylillä ! Tuota rangeharjoittelua joskus ihmettelen, kun lyödään joka kerta uudelta nurmialueelta. Jokaisella lyönnillä irtoaa noin 10-15 cm pala. Pian on parikin neliöö hakattuna ihan pilalle. Noita ammattilaisia kun seuraan ja niistä itsekkin oppineena, niin he lyövat aina uuden pallon siitä ensimmäisen divottijäljen takareunasta. Tällöin lähtee vain parin cm pala uutta nurtsia. Pitää tietysti osua palloon ensin, eikä siihen pallon edessä olevaan nurtsiin. Kopallisella pallomäärällä ei kovin isoa jälkeä jää siihen nurmialueeseen ja se on helppo paikata.
9.1.2012 15:49:00 #430105 Ilmoita asiaton viesti
Äijä55 kirjoitti: (9.1.2012 11:31:55)
Divotit aina paikalleen väylillä ! Tuota rangeharjoittelua joskus ihmettelen, kun lyödään joka kerta uudelta nurmialueelta. Jokaisella lyönnillä irtoaa noin 10-15 cm pala. Pian on parikin neliöö hakattuna ihan pilalle. Noita ammattilaisia kun seuraan ja niistä itsekkin oppineena, niin he lyövat aina uuden pallon siitä ensimmäisen divottijäljen takareunasta. Tällöin lähtee vain parin cm pala uutta nurtsia. Pitää tietysti osua palloon ensin, eikä siihen pallon edessä olevaan nurtsiin. Kopallisella pallomäärällä ei kovin isoa jälkeä jää siihen nurmialueeseen ja se on helppo paikata.
Juuri näin! Ihmettelen, ettei jokaisella rangella ole ihan kuvallista ohjetta siitä miten pitäisi toimia. Luulen tosin, että vaatimattomammalla kokemuksella varustettu harrastaja hieman pelkää tilannetta, jossa pallo ei olekaan kokonaan nurmen ympäröimä, mutta äkkiä siihen tottuu.
Tällä säästäisi ihan järkyttävän määrän hyvää lyöntipintaa ja varsinkin pienikokoiset ranget pysyisivät pidempään pelaajien käytössä eikä niitä tarvitsisi välillä sulkea nurmen kasvua odotellessa.
9.1.2012 15:52:00 #430106 Ilmoita asiaton viesti
Keeper kirjoitti: (9.1.2012 10:21:06)
Väylillä osa divoista kyllä kasvaa takaisin kiinni. Korjaantumista se nopeuttaa juuri kuten arvelitkin säilyttämällä kosteutta, jolloin uudistuminen lähtee katkenneista rönsyistä ja juurista liikkeelle.
Mielestäni divotteja ei tule asetella tiillä eikä harjoitustiillä. Paikalleen laitettu divotti saattaa pyörähtää jalan alla. Nämä alueet paikataan muulla tavoin.
Tuo monttuteoria on myös totta, joten kentällä niin väylillä kuin raffeissakin tulisi divotit aina laittaa huolella takaisin.
Juuri näin minulle on opetettu jo vuonna -93 eikä tuo näytä siitä miksikään muuttuneen. Toki varsinkin kuivemmilla keleillä paikoilleen laitetut divotit helposti lähtevät leikkurien mukaan.
Sellaisilla kentillä, joilla divotti hajoaa tuhannen päreiksi on tärkeää painella kuopan reunat tasaisiksi, jotta pallon jääminen siihen vaikeutuu. Parasta tietenkin olisi, jos kaikilla kentillä olisi paikkaushiekkaa käytössä ja vielä pelaajat sitä käyttäisivät.
9.1.2012 16:26:00 #430107 Ilmoita asiaton viesti
KL kirjoitti: (9.1.2012 13:52:51)
Parasta tietenkin olisi, jos kaikilla kentillä olisi paikkaushiekkaa käytössä ja vielä pelaajat sitä käyttäisivät.
Esim. Irlannissa startteri antoi sellaiset kangaspussit hiekan ja siemenen sekoitusta mukaan jokaiselle, paitsi minulle, kun mulla oli kantobagi. Pussista sopi annostella sekoitusta nurmelle ja paikata tehty tuhotyö.
Seurasin kavereitten käytöstä ja eihän ne muistaneet niitä pusseja rundilla käyttää ollenkaan. Vasta kärryjä palauttaessaan ne huomasi, että oh, perkele, tuollainenkin oli mukana! Vaatinee jonkun verran totuttelua ennen kuin pussin käytöstä tulee refleksi. Vuoden tahi kaksi.
10.1.2012 16:12:00 #430108 Ilmoita asiaton viesti
Kiitokset, varsinkin Keeperille, jonka kommenttia tähän oikeastaan toivoinkin 🙂
Lähipelialueella divotit kannattanee kuitenkin koittaa siivota vaikka raffiin? Mullan seassa on vissiin aika tavalla hiekkaa, josta leikkuterät ei varman ihan valtavasti pidä jos isoja divotteja makailee väyläkorkeudella. Rangellahan ne kaiketi lentelee pääsääntöisesti korkeampaan leikkuuseen muutenkin. Olen käsittänyt että leikkuuterien teroitus ei ole ihan parin tunnin homma.
10.1.2012 17:53:00 #430109 Ilmoita asiaton viesti
Kannattaa myös lukasta tilanderin kirjoituksen jälkeen Suomen parhaan kentänhoitoasiantuntijan Jussi Vahalan vastine vuoden 2007 golflehdestä .
Siinä Vahala perustelee asian selkeästi ja lyö lyttyyn Lassin kirjoituksen.
10.1.2012 18:13:00 #430110 Ilmoita asiaton viesti
tuplabogi kirjoitti: (10.1.2012 15:53:18)
Kannattaa myös lukasta tilanderin kirjoituksen jälkeen Suomen parhaan kentänhoitoasiantuntijan Jussi Vahalan vastine vuoden 2007 golflehdestä .
Siinä Vahala perustelee asian selkeästi ja lyö lyttyyn Lassin kirjoituksen.
Tämäpä olisi mielenkiintoinen lukaista. Ei taida olla enää tuon aikaisia golflehtiä tallesa. Mahtaakohan tuota löytyä sähköisessä muodossa? Pystytkö tiivistämään Vahalan tekstin perusteita?
Ihan asiaa tuntematta uteliaisuudesta: Miksi Jussi Vahala on mielestäsi Suomen paras kentänhoitoasiantuntija? Valitettavan huono on kentänhoitoasiantuntijoiden tietämykseni tämän forumin ulkopuolella.
10.1.2012 19:31:00 #430111 Ilmoita asiaton viesti
Ilmaisin vähän huonosti tuon jussi vahalan statuksen,mutta semmosen käsityksen minä olen saanut,että hyvin arvostettuna persoonana häntä ainakin aiemmin on pidetty näissä asioissa.
Tiedä häntä,voiko sillä saralla tällaista termiä edes käyttää.
Keeperillä voisi olla tarkempaa tieto Jussista.
Lassihan kirjoitti näistä divoteista blogissaan 27.4.2007.
Sen jlkeen Vahala kommentoi asiaa toukokuulla g olflehdessä.
Lassi kommentoi vahalan kirjoitusta 17.5.2007 blogissaan.
Lassin vanhat blogithan on golfpisteen sivuilla.
Sitä en tiedä,mistä löytyy netistä vahalan kirjoitus,vai onko sitä netissä ollenkaan.
Lassin vastine kutenkin kertoo jotain,mitä vahala on kirjoittanut.
10.1.2012 22:11:00 #430112 Ilmoita asiaton viesti
Lassin blogi tosiaan löytyi. Tässä kiinnostuneille. Olisi toisaan mielenkiintoista lukea mitä Vahala on asiaan kommentoinut. Tilanderhan on tullut tunnetuksi mielipiteitä herättävänä persoonana, ei niinkään aina oikeassa olevana, tai asioita eri näkökulmista katsovana, mihin blogin kommenteissakin viitattiin.
11.1.2012 10:08:00 #430113 Ilmoita asiaton viesti
Vahalan Jussista vielä sen verran,että muistaakseni jussi on koulutukseltaan agronomi ja kentänhoidon pioneereja jo 80-luvulta.
Muistaakseni oli kirjoituksen aikaan Mastergolfin kenttämestari ja taitaa nykyään olla EGS:ssä.
Senioreitten suomenmestaruuksiakin löytyy jo vuodesta 2002 alkaen.
Joten jonkinlainen pelimieskin on.
Kirjoitus oli varsin kärkevä 4 vuotta sitten,joten olisi mukava lukasta se uudestaan muistin virkistämiseksi.
12.1.2012 14:48:00 #430114 Ilmoita asiaton viesti
tuplabogi kirjoitti: (11.1.2012 8:08:06)
Vahalan Jussista vielä sen verran,että muistaakseni jussi on koulutukseltaan agronomi ja kentänhoidon pioneereja jo 80-luvulta.
Muistaakseni oli kirjoituksen aikaan Mastergolfin kenttämestari ja taitaa nykyään olla EGS:ssä.
Senioreitten suomenmestaruuksiakin löytyy jo vuodesta 2002 alkaen.
Joten jonkinlainen pelimieskin on.
Kirjoitus oli varsin kärkevä 4 vuotta sitten,joten olisi mukava lukasta se uudestaan muistin virkistämiseksi.
Juteltiin Jussin kanssa pitkät pätkät. Kirjoitus on tallessa (lehteä emme löytäneet) mutta emme ihan tähän hätään saaneet sitä näkösälle. Sen verran kuitenkin asiaa voi jo valottaa, että viesti on selvä: Divotit aina paikoilleen ja kunnolla polkien kiinni.
Kävimme tietysti läpi myös muita korjaustapoja. Pelaajille annettavat turvehiekka-siemenseokset (pelkkä hiekka ei pidätä kosteutta tarpeeksi eikä asetu) eivät oikein riitä, koska irronneet turpeet täytyisi myös kerätä pois. Kyllähän leikkuri ne sitten silppuaa, mutta siinä menee paras terä. Leikkuujälki kärsii ja teroitushommat lisääntyvät aika tavalla. Väyläleikkurin teroitus ei muuten ole ihan pikku juttu. Tehtävissä totta kai, mutta vaatii miestyöpäiviä ja kone on tuotannosta pois senkin ajan.
Takaisin divoihin. Mikäli henkilökunta asian hoitaa, tarkoittaa se vähintään yhden ja kiivaimpaan aikaan kahden henkilön työpanosta. Kaikki divotit tulisi kerätä päivittäin ja montut paikata. Kesähessujen hommaa se ei missään tapauksessa ole, koulut loppuvat vasta toukokuun lopussa ja alkavat jo varhain elokuussa. Pelikausi on monin verroin pidempi.
Lopputuloksellisesti on siis parempiakin tapoja, kuten Tilander Valderramassa oli huomannut. Olen pikkusen perehtynyt heidänkin kentänhoitosysteemeihinsä, siellä on muitakin mainiosti hoidettuja asioita, joita ei erinäisistä syistä voi suomalaiselle klubikentälle sellaisenaan soveltaa. Suurimpana esteenä ovat tietenkin kustannukset.
Mitä Jussi Vahalaan tulee, niin hän on alallamme hyvin arvostettu henkilönä ja ammattilaisena.
Tällä erää näihin kuviin ja tunnelmiin, palaan kunhan po. kirjoitus on käsillä.
P.S. Arkistojen pengonnassa törmättiin monenlaisiin hauskoihin juttuihin, mm. Jussin kirjoittama ’Kenttämestarin seitsemän kuolemansyntiä.’ Ajankohtainen edelleen.
12.1.2012 22:20:00 #430115 Ilmoita asiaton viesti
tuplabogi kirjoitti: (10.1.2012 17:31:17)
Lassihan kirjoitti näistä divoteista blogissaan 27.4.2007.
Sen jlkeen Vahala kommentoi asiaa toukokuulla g olflehdessä.
Mikä tuo lehden numero on? Selailin tuossa pikipäin numerot 3, 4 ja 5, eikä kyseinen juttu osunut silmiin.
12.1.2012 22:45:00 #430116 Ilmoita asiaton viesti
Tälläinen löytyi, on aika painavaa asiaa. Tuon luettuaan ymmärtää miksi hyvä golfkenttä maksaa tai miksi huonosti rakennettu tulee ylläpitokustannuksiltaan kalliiksi.
Esillä 15 viestiä, 1 - 15 (kaikkiaan 15)
Sinun täytyy olla kirjautunut vastataksesi tähän aiheeseen.
Etusivu › Foorumit › Yleistä › Divotit paikalleen. Miksi?
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.